laion/Wikipedia-Exotic huggingface dataset:
יועץ בכיר לנשיא ארצות הברית

יועץ בכיר לנשיא ארצות הברית (באנגלית: Senior Advisor to the President of the United States) הוא תואר המשמש את עוזריו הבכירים של נשיא ארצות הברית. יועצים בכירים בבית הלבן הם חברי משרד הרשות המבצעת של נשיא ארצות הברית. תפקיד היועץ מוגדר רשמית מאז 1993. עם הזמן, תפקיד היועץ הבכיר היה אחראי על הקבוצות הבאות: משרד הבית הלבן ליוזמות אסטרטגיות עניינים בין - ממשלתיים עניינים פוליטיים קשר ציבורי תקשורת בשנת 1993 לפני ההסדר, עמדתו של "יועץ בכיר" היה שם המשמש למטרות שונות אחרות. דוגמאות רבות לתפקיד קיימות גם בכל המחלקות המנהלות ובסוכנויות העצמאיות של הסניף. לדוגמה, מינהל המזון והתרופות כולל משרה הנקראת היועץ הבכיר למדע. אגף הפנים כולל, למשל, יועץ בכיר לענייני אלסקה. פרק זה לוקה בחסר. אנא תרמו לוויקיפדיה והשלימו אותו.
יצחק חן (פירושונים)

האם התכוונתם ל... יצחק חן – פרופסור באוניברסיטת בן-גוריון בנגב יצחקי חן – תת-אלוף בצה"ל יצחק חן (חברון) – מראשי היישוב היהודי בחברון
פילו אסבאק

יוהאן פיליפ (פילו) אסבאק (בדנית: Johan Philip "Pilou" Asbæk; נולד ב-2 במרץ 1982) הוא שחקן קולנוע וטלוויזיה דני, הידוע בזכות גילומו של יורון גרייג'וי בסדרת הפנטזיה של HBO "משחקי הכס" וקספר יול בסדרת הדרמה הדנית "הממשלה". אסבאק נולד בקופנהגן, דנמרק; בנם של בעלי הגלריות מריה פטרישיה (לבית טון) וג'ייקוב א. אסברק, המנהלים את גלריית אסבאק בקופנהגן. אמו נולדה בקזבלנקה, מרוקו, לאב דני ולאם צרפתייה, ואביו במקור מהעיירה האמל במרכז דנמרק. יש לו שני אחים גדולים יותר, תומאס אסבאק, יועץ אמנות בגלריית אסבאק, ומרטין אסבאק, בעל גלריה לצד הוריו. אסבאק למד בבית הספר הרלופסהולם (אנ') (Herlufsholm) שבו היה פעיל בחוג לדרמה. לאחר מכן למד משחק בבית הספר הלאומי של דנמרק לתיאטרון (אנ') וסיים את לימודיו בשנת 2008. בשנת 2009, הוא גילם את החייל דייוויד גרונר בפרק של העונה השנייה של סדרת הטלוויזיה הדנית "הפשע"; שלאחר מכן יצאה לה גרסה אמריקאית "ההריגה". אסבאק הנחה לצד ליסה רנה את אירוויזיון 2014 בקופנהגן. בשנת 2020 שיחק בסדרה "החקירה" דרמת מתח המבוססת על סיפור אמיתי; בבימויו של הבמאי הדני מועמד פרס האוסקר טוביאס לינדהולם (אנ'). הסדרה שודרה בערוץ TV 2 הדני וברשת HBO האמריקאית. פילו אסבאק, ברשת החברתית אקס (טוויטר) פילו אסבאק, במסד הנתונים הקולנועיים IMDb (באנגלית) פילו אסבאק, באתר "אידיבי", מאגר הידע העברי לקולנוע ישראלי ועולמי פילו אסבאק, באתר AllMovie (באנגלית) פילו אסבאק, באתר Rotten Tomatoes (באנגלית) פילו אסבאק, במסד הנתונים הקולנועיים KinoPoisk (ברוסית) עמר לחמנוביץ, "הדנים לא צנועים", באתר ישראל היום, 2 ביוני 2017 פלורה צפובסקי "משחקי הכס": האיש שמאחורי יורון האיום!, באתר yes רותה קופפר, "הממשלה": סדרה חמה על מדינה קרה, באתר הארץ, 16 בינואר 2013
Você Partiu Meu Coração

Você Partiu Meu Coração (באנגלית: You Broke My Heart; בעברית: שברת לי את הלב) הוא סינגל שהוקלט על ידי הזמר הברזילאי ניגו דו בורל בשיתוף אניטה וווסלי ספדאו. השיר זכה להצלחה בברזיל כאשר נכנס שם לכ-11 מצעדים שונים, ובשלושה מתוכם הוא הצליח להגיע למקום הראשון. השיר יצא לאור ב-10 בינואר 2017, תחת חסותה של חברת התקליטים סוני מיוזיק אנטרטיינמנט. לשיר צולם וידאו קליפ מצליח אשר זכה להצלחה עולמית, ונכון ל-20 באוגוסט 2017, מונה הצפיות שלו עומד על למעלה מ-240 מיליון צפיות. קליפ זה הוא הנצפה ביותר של ניגו דו בורל ווסלי ספאדו, והשלישי הנצפה ביותר של אניטה. בתחילת הקליפ מקבלים הזמרים מכתב שבו ניתן לראות סרט נע של עצמם, לאורך כל הקליפ ניתן לראות את המכתב ואת מה שבתוכו. בין לבין ניתן לראות את אניטה וניגו דו בורל על מסך מלא בפרחים ורודים וכחולים, כאשר הם רוקדים לצלילי השיר. הסינגל נכנס ברובו רק למצעדים אשר נמצאים בברזיל, שם הגיע למקום הראשון בשלושה מצעדים שונים. פרק זה לוקה בחסר. אנא תרמו לוויקיפדיה והשלימו אותו. מידע על היצירה "Você Partiu Meu Coração" באתר Discogs סרטון השיר "Você Partiu Meu Coração" באתר יוטיוב NegoDoBorelVEVO (2017-02-19), Nego do Borel - Você Partiu Meu Coração ft. Anitta, Wesley Safadão, נבדק ב-2017-08-19 NegoDoBorelVEVO, YouTube Anitta YouTube Statistics and History, kworb.net
נקר מוצץ אדום-חזה

נקר מוצץ אדום-חזה (שם מדעי: Sphyrapicus ruber) הוא מין ממשפחת הנקריים המצוי ביערות מערב אמריקה הצפונית מקנדה עד מקסיקו. מין זה הוא קרובו לסוג של נקר מוצץ צהוב-בטן. משקלו של הנקר נע בין 43–55 גרם. הוא בעל חזה וראש אדומים עזים עם כנפיים ועורף שחורים ומעט מפוספסים בלבן ורגליים אפורות מפוצלות. הנקר עומד הפוך על הענפים רוב זמנו והוא בעל מקור ארוך וחזק. נקר זה ידוע בכך שהוא שותה את המוהל של עצי היער וקודח בהם חורים מהם הוא מקיז את המוהל. משפחה של נקרים ממין זה יכולה להסב לעץ פגיעה קשה ואפילו לגרום למותו. העץ מתגונן על ידי קרישת המוהל שלו במהירות. הנקר משלים את תזונתו בזרעים ובחרקים שונים. S. r. ruber S. r. daggetti מדיה וקבצים בנושא נקר מוצץ אדום-חזה בוויקישיתוף נקר מוצץ אדום-חזה, באתר ITIS (באנגלית) נקר מוצץ אדום-חזה, באתר NCBI (באנגלית) נקר מוצץ אדום-חזה, באתר Animal Diversity Web (באנגלית) נקר מוצץ אדום-חזה, באתר GBIF (באנגלית) נקר מוצץ אדום-חזה באתר הרשימה האדומה של IUCN
יחסי יוון–ליטא

יחסי יוון–ליטא הם היחסים הדיפלומטיים הרשמיים שבין הרפובליקה ההלנית לבין רפובליקת ליטא. שתי המדינות הן ריבוניות וחברות מלאות בארגון לביטחון ולשיתוף פעולה באירופה, בנאט"ו ובאיחוד האירופי. יוון הכירה בעצמאותה של ליטא ב-23 במאי 1922, יחסים דיפלומטיים בין שתי המדינות כוננו לראשונה לאחר התפרקות ברית המועצות וסיום הכיבוש הסובייטי, ב-7 בינואר 1992. יוון לא הכירה מאז ומעולם בסיפוחה של ליטא לברית המועצות. ליטא מיוצגת ביוון באמצעות שגרירות שהיא מחזיקה באתונה והוקמה ב-1997, יחד עם קונסוליית כבוד שלה בעיר סלוניקי. יוון מחזיקה שגרירות בווילנה מאז 2 בינואר 2005. בפברואר 1997, נשיא ליטא אלגירדס ברזאוסקאס ביקר ביוון ב-2 ביולי 2007, ביקרה שרת החוץ פטרס ואיקיצ'ונס ביוון בספטמבר 2008, ראש ממשלת ליטא גדימינאס קירקילאס ביקר באתונה הסכם הגנה. הסכם שיתוף פעולה בתחומי התרבות, התיירות, הכלכלה, התעשייה והטכנולוגיה. הסכם בנושא תובלה ימית בין שתי המדינות. הסכם פטור מוויזות. הסכם על כניסת אנשים למדינה השנייה. הסכם הגנה על מידע מסווג של המדינה השנייה. מדיה וקבצים בנושא יחסי יוון–ליטא בוויקישיתוף Greek Ministry of Foreign Affairs about the relation with Lithuania Lithuanian Ministry of Foreign Affairs: list of bilateral treaties with Greece Lithuanian embassy in Athens Lithuanian embassy in Athens Greek Ministry of Foreign Affairs about the relation with Lithuania Lithuanian Ministry of Foreign Affairs: list of bilateral treaties with Greece
משרד דובר הבית הלבן

משרד דובר הבית הלבן (באנגלית: White House Office of the Press Secretary) אחראי על איסוף והפצת מידע לשלוש קבוצות עיקריות: הנשיא, הסגל הנשיאותי של הבית הלבן ואמצעי התקשורת. בראש המשרד עומד דובר הבית הלבן, והוא חלק ממשרד הבית הלבן, שהוא יחידת משנה של משרד הרשות המבצעת של נשיא ארצות הברית. המשרד אחראי על מתן תמיכה ומידע לתקשורת הארצית והבינלאומית בנוגע לאמונותיו של הנשיא ולפעולותיו. הוא עובד לצדה של לשכת מנהל התקשורת בבית הלבן האחראית על עיצוב המסר והדרכתו בכפוף למדיניות הממשל. דוברת הבית הלבן: סטפני גרישם מנהלת התקשורת בבית הלבן: סטפני גרישם סגנית מזכירת העיתונות של הבית הלבן: לינדזי וולטרס מדיה וקבצים בנושא משרד דובר הבית הלבן בוויקישיתוף אתר האינטרנט הרשמי של משרד דובר הבית הלבן (באנגלית) משרד דובר הבית הלבן, הבלוג הרשמי
סטפנוס אתנסיאדיס

סטפנוס אתנסיאדיס (נולד ב-24 בדצמבר 1988) המכונה גם קלאוס הוא כדורגלן יווני המשחק בעמדת החלוץ באנג'ניסי קרדיטסה. אתנסיאדיס התחיל את הקריירה שלו בקבוצת הנוער של פאוק סלוניקי. בגיל 10 הצטרף לקבוצת הילדים של טריאסטה, ממנה עבר לזו של הרטה ברלין בה קיבל את הכינוי "קלאוס", המופיע גם על שמו בחולצה, אך כעבור תקופה קצרה חזר ליוון. בשנת 2004 הצטרף לקבוצת המילואים של המועדון. בעונת 2006/2007 הבקיע 24 שערים במדי קבוצת המילואים והיה מלך שערי ליגת המילואים. בסיום עונה זו אף חתם בפאוק לשלוש שנים. ב-24 בפברואר 2007 אתנסיאדיס ערך את הופעת הבכורה שלו בקבוצה הבוגרת בהפסד 3-1 ללאריסה. בשנת 2008 אתנסיאדיס חתם לחמש שנים נוספות במועדון. ב-29 בנובמבר 2008 אתנסיאדיס הבקיע את שער הבכורה שלו בקבוצה הבוגרת בניצחון 1-2 נגד תראסיוולוס. בשנת 2009 הושאל לפנסראיקוס על מנת לצבור דקות משחק. במדי פנסראיקוס הבקיע 5 שערים ב-22 משחקי ליגה ואף הבקיע בניצחון 1-3 נגד אולימפיאקוס במסגרת הגביע היווני. ב-4 באוגוסט 2011 אתנסיאדיס הבקיע את שער הבכורה שלו בזירה האירופית בניצחון 0-3 נגד ואלרנגה במסגרת מוקדמות הליגה האירופית. ב-30 בנובמבר 2011 הבקיע את שער הניצחון של פאוק בניצחון 1-2 נגד טוטנהאם הוטספר בוייט הארט ליין במסגרת שלב הבתים של הליגה האירופית. ב-24 בינואר 2013 הבקיע את השלושער הראשון שלו בקריירה בניצחון 0-6 נגד קליתאה. במהלך העונה גם הפך לקפטן השני של הקבוצה. ב-12 בספטמבר 2014 אתנאסיאדיס האריך את חוזהו בקבוצה עד קיץ 2018. ב-18 בספטמבר 2014 הבקיע שלושער בניצחון 1-6 נגד דינמו מינסק במסגרת שלב הבתים של הליגה האירופית. ב-4 ביולי 2015 נפצע בבוהן הימנית ונעדר כשישה שבועות. את עונת 2016/2017 אתנסיאדיס סיים לראשונה בקריירה שלו עונה ללא שער ליגה. את עונת 2017/2018 התחיל בפאוק, וב-23 באוגוסט 2017 חתם במכבי חיפה לשנתיים. ב-10 בספטמבר 2017 קלאוס ערך את הופעת הבכורה שלו בחיפה בהפסד 2-0 להפועל עכו. ב-21 באוקטובר 2017 כבש את שער הבכורה שלו במדי מכבי חיפה, בהפסד 1–2 מול בית"ר ירושלים. ב-23 באוגוסט 2018 שוחרר ממכבי חיפה. ב-7 בספטמבר 2018 חתם בפאס יואנינה. ב-8 ביוני 2011 ערך אתנסיאדיס את הופעת הבכורה שלו בנבחרת יוון בתיקו 1-1 נגד אקוודור. בסך הכל הוא שיחק במדי הנבחרת 12 פעמים, אך לא כבש אף שער. פאוק סלוניקי הגביע היווני: 2016/2017 מדיה וקבצים בנושא סטפנוס אתנסיאדיס בוויקישיתוף סטפנוס אתנסיאדיס, באתר Transfermarkt סטפנוס אתנסיאדיס, באתר Soccerway סטפנוס אתנסיאדיס, באתר WorldFootball.net סטפנוס אתנסיאדיס, באתר National Football Teams סטפנוס אתנסיאדיס, באתר FootballDatabase.eu סטפנוס אתנסיאדיס, באתר ESPN דורון בן דור, ‏רשמית: סטפנוס אתנסיאדיס חתם במכבי חיפה, באתר ONE‏, 22 באוגוסט 2017
פיגוע הדקירה בפינלנד (2017)

פיגוע הדקירה בפינלנד אירע בסביבות השעה ארבע אחר הצהריים של יום ה-18 באוגוסט 2017, בעיר הנמל טורקו שבדרום-מערב פינלנד. בפיגוע נרצחו שתי נשים פיניות, וכשמונה אנשים נוספים נפצעו. על פי החשד, המפגע היה מהגר מוסלמי בן 18 ממוצא מרוקאי. הפיגוע נחשב לפיגוע הראשון שהתרחש בפינלנד מאז סופה של מלחמת העולם השנייה. ארגון המדינה האסלאמית קיבל על עצמו את האחריות על הפיגוע ועל פיגוע דקירה נוסף שאירע בסיביר באותו יום. יום לפני כן, לקחה המדינה האסלאמית אחריות על הפיגועים בקטלוניה, בהם נרצחו 15 אנשים. מדיה וקבצים בנושא פיגוע הדקירה בפינלנד בוויקישיתוף ערך זה הוא קצרמר בנושא פינלנד ובנושא טרור. אתם מוזמנים לתרום לוויקיפדיה ולהרחיב אותו.
מספר קטלוג לוויינים

מספר זיהוי קטלוג לוויינים (באנגלית Satellite Catalog Number  ידוע גם בשם NORAD Catalog Number, מספר קטלוג נוראד, זיהוי USSPACECOM) הוא מספר של 5 ספרות, הניתן על ידי פיקוד החלל בצבא ארצות הברית. מספר זה ניתן לכל הגופים המשוגרים למסלול סביב כדור הארץ, לפי סדר שיגורם. המספר ניתן לכל מה שנשאר במסלול: לוויינים, חלקי משגרים, חלקי לוויינים שהתפוצצו ועוד. הקטלוג הראשוני היה מתוחזק על ידי פיקוד הגנת האוויר והחלל של צפון אמריקה (נוראד). המספר הראשון הוענק לשלב הסופי של המשגר (SL-1 R/B) שהביא את הלוויין ספוטניק 1 (ונשאר במסלול סביב כדור הארץ במשך חודשיים). ספוטניק עצמו קיבל את המספר 2. שני אירועים אשר הוסיפו פריטים רבים לקטלוג היו התנגשות הלוויינים אירידיום 33 וקוסמוס 2251, אשר יצרה 1,668 חלקיקים שהיו במעקב, מתוכם 1,141 נשארו במסלול נכון לאפריל 2016, והשמדת הלוויין הסיני פנגיון 1C, אשר יצרה 3,428 חלקיקים במעקב, מתוכם 2,880 נשארו עדיין במסלול נכון לאפריל 2016. נכון ל-2017, הגוף האחראי על קטלוג ומעקב כל הלוויינים, המשגרים ופסולת חלל הוא פיקוד החלל של חיל האוויר של ארצות הברית USSPACECOM‏ (United States Space Command). קטלוג הלוויינים מכיל שברי לוויינים ומשגרים שניתן לעקוב אחריהם ולחזות את מסלולם. גודל האובייקט המינימלי בקטלוג הוא באורך של 10 סנטימטרים (כתלות ביכולות הטכנולוגיות לאיתור אובייקטים בחלל החיצון). נכון ל-2019, יש למעלה מ-44,336 גופים אשר עוקבים אחריהם, כולל למעלה מ-8,558 לוויינים אשר שוגרו לחלל מאז 1957. החל מקיץ שנת 2020, הקטלוג צפוי לעבור ל-9 ספרות, בעקבות כניסת מערכת מבצעית מהדור השני בשם (Space Fence), בתפעול ובאחריות גף בקרת החלל ה -18 (אנ') של חיל האוויר של ארצות הברית. מספר זיהוי בינלאומי NSSDC NSSDC שאילתא בקטלוג הלוויינים, באתר NSSDC חיפוש בקטלוג הלוויינים, באתר CELESTRAK הקטלוג המלא, באתר CELESTRAK החלטת האו"ם (של COPUS)‏ United Nations Committee on the Peaceful Uses of Outer Space אודות רישום כל הלוויינים והגופים הנמצאים במסלול סביב כדור הארץ, באתר של ג'ונתן מ'קדוגל הקטלוג באתר Space-Track.org "10 התנגשויות והתפרקויות יצרו 1/3 מפסולת החלל המקוטלגת". spacenewmag. 25 באפריל 2016. {{cite web}}: (עזרה) "NSSDC Master Catalog". NASA. נבדק ב-2014-09-21.
אליפות אירופה בכדורסל נשים 1981

אליפות אירופה בכדורסל נשים 1981, הייתה האליפות האזורית ה-18 שאורגנה על ידי פיב"א אירופה. האליפות נערכה באיטליה בין ה-13 בספטמבר ל-20 בספטמבר 1981. ברית המועצות ניצחה באליפות בפעם ה-16 בתולדותיה ובפעם ה-12 ברציפות. בתחרות השתתפו 12 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף. משחק הגמר משחק על המקום השלישי נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בנוישדט בהשתתפות 4 קבוצות. בעקבות הפסדים לצ'כוסלובקיה וגרמניה המערבית הנבחרת לא העפילה. יורובאסקט 1981 באתר פיב"א אירופה אליפות אירופה 1981 באתר פיב"א
אליפות אירופה בכדורסל נשים 1983

אליפות אירופה בכדורסל נשים 1983, הייתה האליפות האזורית ה-19 שאורגנה על ידי פיב"א אירופה. האליפות נערכה בהונגריה בין ה-11 בספטמבר ל-18 בספטמבר 1983. ברית המועצות ניצחה באליפות בפעם ה-17 בתולדותיה ובפעם ה-13 ברציפות. במהלך האליפות נבחרת ברית המועצות השיגה את הניצחון ה-100 ברציפות שלה באליפויות אירופה. בתחרות השתתפו 12 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף. משחק הגמר משחק על המקום השלישי נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בהשתתפות 4 קבוצות. הנבחרת לא העפילה. יורובאסקט 1983 באתר פיב"א אירופה אליפות אירופה 1983 באתר פיב"א
פוג'יטסו

Fujitsu (יפנית: 富士通株式会社 Fujitsū Kabushikigaisha, פוג'יטסו) היא חברה טכנולוגיה יפנית רב-לאומית. פוג'יטסו מייצרת מגוון רחב של מוצרים בתחומי המחשוב האישי, מחשוב לחברות ועסקים, מיינפריים, שרתים, אחסון נתונים, טלקומוניקציה, מיקרואלקטרוניקה, ואף מיזוג אוויר. החברה מעסיקה כ-155 אלף עובדים ברחבי העולם, ומוצריה נמכרים בלמעלה מ-100 מדינות. היא מהווה את החברה החמישית בגודלה בעולם בתחום שירותי ה-IT, ומחזיקה בכ-78,000 פטנטים שונים. פוג'יטסו נסחרת בבורסה לניירות ערך בטוקיו ונכללת במדדים Nikkei 225 ו-TOPIX. פוג'יטסו נוסדה ב-20 ביוני 1935. בשנת 1954 ייצרה פוג'יטסו את המחשב הראשון ביפן. בשנת 1990 רכשה פוג'יטסו את חברת International Computers Limited הבריטית בכ-1.29 מיליארד דולר, אשר הפכה בשנת 2002 לחטיבת שירותי ה-IT של החברה. בשנת 1992 הציגה פוג'יטסו את צג פלזמה צבעוני בגודל 21 אינץ' שהיה הראשון מסוגו בעולם. בשנת 1993 חברה פוג'יטסו ל-AMD ו-Spansion במטרה לייצר זיכרון הבזק. ביוני 1999 מיזגו סימנס ופוג'יטסו את חטיבות המחשוב שלהם באירופה לכדי Fujitsu Siemens Computers, אשר הפך ליצרנית המחשבים החמישית בגודלה בעולם. בשנת 2009 מכרה פוג'יטסו את חטיבת הדיסקים הקשיחים שלה לטושיבה, קנתה מסימנס את חלקה ב-Fujitsu Siemens Computers בעלות של כ-450 מיליון אירו, ושינתה את שמה ל-Fujitsu Technology Solutions. מדיה וקבצים בנושא פוג'יטסו בוויקישיתוף אתר האינטרנט הרשמי של פוג'יטסו פוג'יטסו, ברשת החברתית פייסבוק פוג'יטסו, ברשת החברתית אקס (טוויטר) פוג'יטסו, ברשת החברתית אינסטגרם פוג'יטסו, סרטונים בערוץ היוטיוב פוג'יטסו, באתר אנציקלופדיה בריטניקה (באנגלית) אתר חברת Fujitsu ישראל Fujitsu at a Glance באתר הרשמי של פוג'יטסו העולמית. Fujitsu To Buy ICL Stake באתר עיתון הניו יורק טיימס. Fujistu in European venture באתר עיתון האינדפנדנט. ujitsu to Acquire Siemens's Stake in Fujitsu Siemens Computers באתר הרשמי של פוג'יטסו העולמית. Fujitsu Technology Solutions will drive transformation for Fujitsu באתר הרשמי של פוג'יטסו העולמית.
אליפות אירופה בכדורסל נשים 1985

אליפות אירופה בכדורסל נשים 1985, הייתה האליפות האזורית ה-20 שאורגנה על ידי פיב"א אירופה. האליפות נערכה באיטליה בין ה-8 בספטמבר ל-15 בספטמבר 1985. ברית המועצות ניצחה באליפות בפעם ה-18 בתולדותיה ובפעם ה-14 ברציפות. יסמינה פרזיץ' מיוגוסלביה זכתה בתואר "מלכת הסלים" בפעם השנייה ברציפות. זו הייתה האליפות האחרונה בהשתתפו אוליאנה סמיונובה מברית המועצות שזכתה ב-10 מדליות זהב באליפות אירופה. בתחרות השתתפו 12 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף. משחק הגמר משחק על המקום השלישי יורובאסקט 1985 באתר פיב"א אירופה אליפות אירופה 1985 באתר פיב"א
קמברילס

קמברילס (בקטלאנית: Cambrils) היא עיר במחוז טרגונה בקהילה האוטונומית של קטלוניה בספרד. העיר שוכנת על חוף הים התיכון בחלקה המזרחי של ספרד והיא חלק מהמטרופולין של העיר טרגונה. בעיר מתגוררים 33,273 תושבים (נכון ל-2016). בתקופת האימפריה הרומית היה במקום יישוב בשם לה לוסה (La Llosa), שהיה נקודה חשובה בדרך ויה אוגוסטה שקישרה בין אזור דרום צרפת המודרנית לדרום חצי האי האיברי. היישוב התקיים ככל הנראה בגלגולים שונים עד הכיבוש המוסלמי של ספרד במאה ה-8. במאה ה-12, לאחר שהאזור נכבש במהלך הרקונקיסטה, היישוב הוקם מחדש בפקודתו של רמון ברנגר הרביעי, רוזן ברצלונה. ב-1229 כוחותיו חיימה הראשון, מלך אראגון, יצאו מנמל קמברילס כדי לכבוש את מיורקה מידי המוסלמים. ב-1359 העיר הוקפה חומה. בדצמבר 1640, במהלך מרד קטלוניה, התרחש במקום קרב קמברילס (אנ'). כוחות הכתר הספרדי בפיקודו של המרקיז פדרו פחרדו דה סונייגה אי רקסנס (אנ') צרו על העיר במשך מספר ימים ולאחר כניעתה טבחו במגנים הקטלונים ששרדו, במהלך שקיבל ביקורת אפילו בשלטון הספרדי. ב-1811, במהלך מלחמת חצי האי, העיר נכבשה על ידי צרפת, אך הבריטים, בעלי בריתם של הספרדים, כבשו אותה מחדש כעבור שנתיים. ב-1874, במהלך המלחמה הקרליסטית השלישית, הקרליסטים בזזו את קמברילס וגרמו לשריפה שהחריבה את המוסדות השלטוניים. העיר התפתחה משמעותית במהלך המאה ה-20. החל משנות ה-60 של המאה ה-20 כלכלתה החלה להתבסס על תיירות והיא אחד המוקדים של האזור התיירותי קוסטה דאורדה. ב-18 באוגוסט 2017 אירע פיגוע דריסה בעיירה שבמהלכו חמישה מחבלים במכונית מדגם אאודי A3 דרסו ופצעו שישה אזרחים ושוטר. פצועה אחת מתה מפצעיה. המכונית הדורסת התהפכה, והמשטרה הרגה ביריות את חמשת המחבלים (שלבשו חגורות נפץ דמה). מדיה וקבצים בנושא קמברילס בוויקישיתוף אתר האינטרנט הרשמי של קמברילס
עמרי קרונלנד

עמרי קרונלנד (נולד ב-14 בנובמבר 1991) הוא עיתונאי ואיש טלוויזיה ישראלי. קרונלנד נולד בישראל לאם מורה ואב כלכלן. הוא גדל ברמת גן ולמד בתיכון בליך. החל את דרכו העיתונאית בנעוריו כאשר הגיש את מהדורת החדשות "שקוף" בטלוויזיה החינוכית לצדו של גיל קופטש. קרונלנד שירת בחטיבת דובר צה"ל בשנים 2010–2014 ומילא מספר תפקידים כחייל וקצין, בהם סגן ראש מדור עיתונות משודרת וראש מדור הכשרות תקשורתיות, תפקיד שבמסגרתו היה אמון על בניית ההכשרות התקשורתיות למפקדי צה"ל הבכירים. לאחר סיום שירותו הצבאי שימש כדובר בהתנדבות של מיזם "עולמים" - מיזם הנצחה וירטואלי בעבור משפחות חללים שידם אינה משגת. בשנת 2014 הצטרף קרונלנד לחברת החדשות של ערוץ 2 כתחקירן בתוכנית אולפן שישי. בין כתבותיו הבולטות נמנות כתבתו על אודות כוח צביקה במלחמת יום הכיפורים אשר ספגה ביקורת כאשר טענה כי ״הפריכה את המיתוס אודות כוח צביקה״, אך הוגדרה כ״עבודה רשלנית״ על ידי מפרסם הסיפור המקורי והופרכה על ידי היסטוריונים צבאיים, לאחר שהתמקדה בטענה כי הכוח השמיד 60 טנקים (דבר שהכוח עצמו לא טען מעולם); ריאיון עם עמוס לוינברג, "הקב"ר המזמר"; ריאיון עם מרגל האטום מרדכי ואנונו; וחשיפת האפליה נגד הומוסקסואלים בקבורה על ידי חברה קדישא. ריאיון של קרונלנד עם נעמה בוכריס בעת שהאשמות בעבירות מין היו תלויות כנגד בן זוגה אופק בוכריס, הפך מושא לביקורת ציבורית בגלל אופיו האוהד ואי השמעת קולן של המתלוננות. במאי 2017 שודרה כתבתו של קרונלנד על מסיבות רווקים של ישראלים בעיר בוקרשט, בירת רומניה. הכתבה ספגה ביקורות נוקבות על כך שהציגה ניצול מיני של נשים במבט לא ביקורתי. בנוסף התגלה כי קרונלנד ביים את האירועים המוצגים בכתבה. בעקבות חשיפת המקרה, הושעה קרונלנד מתפקידו לשלושה חודשים. באוקטובר 2017 יצא לאור בהוצאת גוונים ספרו הראשון של קרונלנד, "המקום שבו השמש מתחיל". קרונלנד למד בתוכנית המצטיינים של בית הספר רדזינר למשפטים במרכז הבינתחומי הרצליה. כיום מתגורר בתל אביב יחד עם בן זוגו נדב. עמרי קרונלנד, ברשת החברתית LinkedIn עמרי קרונלנד, באתר רשת עמרי קרונלנד, ‏"כוח צביקה": גבורה או בדיה?, באתר ‏מאקו‏, 28 באוקטובר 2016 יגאל מוסקו עומרי קרונלנד, ‏האיש שידע הכל - וחשף סודות מדינה, באתר ‏מאקו‏, 2 בספטמבר 2016 דני קושמרו, ‏מרדכי ואנונו: "העולם צריך היה לדעת על קיומה של חבית הנפץ", באתר ‏מאקו‏, 5 בספטמבר 2015 עמרי קרונלנד, ‏אפליה - גם אחרי המוות, באתר ‏מאקו‏, 13 בינואר 2017 אריאנה מלמד, ערוץ 2 מדגים בראיון כמה שאלות אפשר לא לשאול, באתר הארץ, 26 בפברואר 2017. עינת פישביין ושרון שפורר, מי הזמין את הלימוזינה ואת נערת הליווי שחיכו לגברים בבוקרשט?, באתר "המקום הכי חם בגיהנום", 15 במאי 2017 נועה פרייס‏, שלושה חודשי עונש הספיקו: עומרי קרונלנד חזר לאולפ"ש, באתר וואלה, 13 באוגוסט 2017 מערכת ישראל היום, קיבוץ וגעגוע, באתר ישראל היום, 24 באוקטובר 2017
אברהם ברוך

אברהם ברוך (רוזנשטיין) (31 בדצמבר 1881, י' בטבת תרמ"ב, נובידבור, פלך ורשה, פולין הרוסית – 31 בדצמבר 1950, כ"ב בטבת ה'תשי"א, תל אביב) היה מורה ומטאורולוג ביישוב, מורה בגימנסיה העברית הרצליה, מנהל התחנה המטאורולוגית של עיריית תל אביב, מחבר ספרי לימוד במתמטיקה ופיזיקה. אברהם ברוך רוזנשטיין (לימים השמיט את שם משפחתו היידי והפך את שמו הפרטי השני, העברי, לשם משפחתו) נולד בדצמבר 1881 בעיירה נובידבור שבפלך ורשה, פולין הרוסית לאביו ר' אליעזר יצחק רוזנשטיין. את הדוקטורט שלו קיבל מאוניברסיטת וינה. הוא היה ציר לקונגרס הציוני השמיני מטעם העיר ורשה. בראשית שנת תרס"ט (1908) עלה לארץ ישראל והיה מהמורים הראשונים בגימנסיה העברית הרצליה. בשנת 1912 היה ממייסדי הסתדרות מורי בתי הספר התיכוניים בארץ ישראל. בשנת 1918–1919, בהיעדרם של בן-ציון מוסינזון וחיים בוגר, שימש כמנהל הגימנסיה. לאחר מלחמת העולם הראשונה היה חבר ועד החברה לחקירת ארץ-ישראל ועתיקותיה. בשנת 1919 קרא לייסוד שירות מטאורולוגי בארץ ישראל. במשך שנים, החל משנות ה-20 המוקדמות, ניהל תחנה מטאורולוגית (אנ') בביתו ופרסם סקירות מזג אוויר בעיתונות. ביוני 1944 הוחלט על צירופו כחבר מסדר האימפריה הבריטית (MBE), על סיועו בהקמת השירות המטאורולוגי של ממשלת המנדט; האות ניתן בפברואר 1946. הוציא לאור עם אחרים ספרי לימוד בעברית במתמטיקה ופיזיקה. במסגרת זאת טבע מונחים עבריים למושגים רבים בתחום. תרגם ספרי מדע מאנגלית לעברית. היה חבר מועצת עיריית תל אביב מטעם רשימת המרכז המאוחד של מאיר דיזנגוף. נפטר ב-31 בדצמבר 1950 ונקבר באותו יום עברי אך לא באותו יום לועזי בבית הקברות נחלת יצחק. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 'ברוך, אברהם (רוזנשטין, אברהם ברוך)', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 106. (הספר בקטלוג ULI) רשימת הפרסומים של אברהם ברוך, בקטלוג הספרייה הלאומית דוד תדהר (עורך), "ד"ר אברהם ברוך (רוזנשטיין)", באנציקלופדיה לחלוצי הישוב ובוניו, כרך ב (1947), עמ' 1029 אברהם בן אליעזר יצחק ברוך (1881-1950), דף שער בספרייה הלאומית שי של ספרות: מוסף סיפרותי לשבועון חדשות מהארץ (תרע"ח–תרע"ט), מהדורת צילום; הביאה לדפוס והקדימה מבוא על דיוקנו של כתב-העת: נורית גוברין, תל אביב: עקד; אוניברסיטת תל אביב, תשל"ג, עמ' 108. גיא בר-נר, מיהו המורה שהמציא את הוראת המתמטיקה בעברית?, הגיע זמן חינוך, 12 באוגוסט 2015 ד"ר א. ברוך למנוחות עולם, הַבֹּקֶר, 1 בינואר 1951 ידיעות מיפו, הצבי, 8 בספטמבר 1910 הסתדרות מורי בתה"ס התיכוניים בא"י, הזמן, 18 ביוני 1912 בבתי הספר המקומיים, דואר היום, 21 באוגוסט 1919 ירושלים יום-יום לחקירת ארץ ישראל, דואר היום, 18 בנובמבר 1919 באספת האגודה המדיצינית, הפועל הצעיר, 2 ביוני 1919 בספרות ובאמנות, דבר, 27 בנובמבר 1925 הודעות חודשיות של התהנה המטאורולוגית בתל אביב, 1 בינואר 1926, ידיעות תל אביב ברכת מיניסטר המושבות לד"ר אברהם ברוך, הַבֹּקֶר, 25 ביוני 1944 אותות כבוד בריטיים למי ובעד־מה?, דבר, 5 בפברואר 1946 גיאונטריה, החרות, 3 באוקטובר 1916 ד"ר אברהם ברוך גאומטריה, דבר, 5 בנובמבר 1936 ספר פיסיקה בעברית, דואר היום, 28 בדצמבר 1924 עיר ויושביה, הַבֹּקֶר, 28 ביוני 1944; המשך אליעזר שישא, דוד דיטץ - תור האנרגיה האטומית, דבר, 23 בינואר 1948 לבוחרי תל אביב, דואר היום, 26 בדצמבר 1928 ד"ר א. ברוך למנוחות עולם, הַבֹּקֶר, 2 בינואר 1951 אברהם ברוך באתר GRAVEZ
אליפות אירופה בכדורסל נשים 1987

אליפות אירופה בכדורסל נשים 1987, הייתה האליפות האזורית ה-21 שאורגנה על ידי פיב"א אירופה. האליפות נערכה בספרד בין ה-4 בספטמבר ל-11 בספטמבר 1987. ברית המועצות ניצחה באליפות בפעם ה-19 בתולדותיה ובפעם ה-15 ברציפות. בתחרות השתתפו 12 נבחרות. הם חולקו ל-2 בתים. מנצחת הבית וסגניתה המשיכו התמודדות על המדליות בשיטת פלייאוף. נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו בורשאץ בהשתתפות 4 קבוצות. בעקבות הפסדים ליוגוסלביה וצרפת וניצחון על אירלנד הנבחרת לא העפילה. משחק הגמר משחק על המקום השלישי יורובאסקט 1987 באתר פיב"א אירופה אליפות אירופה 1987 באתר פיב"א
תשעת המכובדים

תשעת המכובדים (בצרפתית: Neuf Preux) הוא הכינוי שניתן לתשע דמויות היסטוריות בהן מגולם האידיאל האבירות של ימי הביניים. הופעתם הראשונה של תשעת המכובדים באמנות האירופית הייתה במאה ה-14, בחיבורו של ז'אן דה לונגויון "שבועת הטווס" (Voeux du Paon). תשע הדמויות המופיעות בחיבור היו, לפי התפיסה הרווחת בימי הביניים, דמויות אביריות ראויות לציון בעת העתיקה, במקרא ובהיסטוריה ובאגדה הנוצרית של ימי הביניים. לאחר הופעתם של תשעת המכובדים בחיבור הצרפתי, הם הפכו להיות נושא נפוץ בספרות והאמנות של אירופה באותה התקופה, וזכו להערצה ששרידיה ניכרים עד לימינו ביחס לו זוכות דמויות אלו בקרב האגדה והאמנות העכשוויות. תשעת המכובדים היו: פגאנים: הקטור, אלכסנדר הגדול, יוליוס קיסר. עברים: יהושע בן נון, דוד המלך, יהודה המכבי. נוצרים: המלך ארתור, קרל הגדול, גוטפריד מבויון. כמה מהגרסאות המאוחרות של הרשימה כוללות את הגיבורה ז'אן ד'ארק כמכובדת העשירית. כקבוצה מציגות הדמויות את כל הפנים הקיימים בלוחם המושלם. כל המכובדים, למעט הקטור, נודעו בשל מעשי הכיבוש שביצעו. כל המכובדים, למעט יהושע, היו צאצאים למשפחות מלכותיות או אציליות. כל הדמויות ברשימה זיכו את מדינותיהם ועמם בכבוד ויוקרה וסימנו את הכח והעורמה הצבאית שנחשבו בימי הביניים לתכונות ראשונות במעלה. מדיה וקבצים בנושא תשעת המכובדים בוויקישיתוף